# **Bestyrelsesmøde**

**Dansk Selskab for Akutmedicin**

c/o Sekretær for afdelingsledelsen Anne-Sofie Pii, FAM Odense,

Kløvervænget 25, indg. 63-65

5000 Odense C

Telefon:+45 29880610
Web: akutmedicin.org
E-mail: kontakt@akutmedicin.org

CVR nr 3195 4053 Bank – Lægernes Pensionsbank Reg/Konto nr – 6771-6214017

|  |
| --- |
| MØDE INFORMATION |
| TID/STED | **Onsdag d. 21. september 2022, kl. 16.00; NordCAP FAM, Odense** |
| DELTAGERE | Christian, Lasse, Mads, Halfdan, Anh-Nhi, Sandra, Nadia, Henrik, Dea |
| AFBUD | Charlotte, Jesper |
| Fraværende | Marc |

# Referat

|  |  |  |
| --- | --- | --- |
| TID  | BESKRIVELSE | BILAG |
|  |  |
| 5 min. | **Indledning**Valg af ordstyrer, godkendelse af dagsorden og referat | **Lasse er dirigent.****Referat**: Ingen rettelserDagsorden: Godkendt; orienteringspunkter under evt.  |
| 15 min. | **Status og orientering fra forretningsudvalget og formanden:** ØkonomiUddannelsesudvalgetÅrsmødeudvalgDansk Råd for Genoplivning; Mathias er valgt ind | **Økonomi:**Det forventes, at der snart er adgang til konti for sekretær og kasserer. Der er ca. 500.000 på kontoen. Der er et mobilabonnement der skal afmeldes. Der mangler betaling fra et par udstillere. Der er restancer på kontingent. Nadia spørger Mathias, hvordan det løses, men det forventes at lægeforeningen styrer kontingentindbetalingerne.**Uddannelsesudvalget:**Der mangler en formand, da Marc ikke har tiden til det. Bestyrelsen udpeger Charlotte Green til formandsposten. Der er møde d. 5. oktober, hvor der foreløbig er 11 tilmeldte. **Årsmødeudvalg:** Der er booket og årsmødet afholdes d. 28.-29. april med formøde d. 27. Emner modtages gerne. Anh-Nhi står for det pt., men går på barsel medio november. Udvalget er ikke fuldtalligt. Nadia kan godt tage over for Anh-Nhi, hvis der er en anden der kan tage over på posten m. sponsorer. Budgettet kommer til næste bestyrelsesmøde**Dansk Råd for Genoplivning**Mathias er medlem sammen med Mads. **Hjernerystelsesgruppen**Malik har trukket sig, så der mangler et medlem. Bestyrelsen opfordres til at overveje mulige medlemmer. Henrik sender info materiale**Anh-Nhis post i bestyrelsen**Anh-Nhi vil gerne fortsætte i bestyrelsen under sin barselsorlov. |
| 10 min | **Genoplivning af forskningsudvalget** | Der er et ønske om et forskningsudvalg, der kan tage sig af henvendelser, der drejer sig om forskning. Tidligere har der ikke været en klar opgaveportefølje for udvalget, hvorfor udvalget gik i sig selv. Hvis udvalget skal genetableres, skal der laves et kommissorium for udvalget. Christian vil gerne sørge for at vurdere henvendelser og formidle videre. Fremover går forskningshenvendelser til Christian. |
| 5 min | **Repræsentantskabsmøde i LVS er i november; er alle med?**  | Gerhardt, Mads, Christian Rasmussen og Henrik er repræsentanter for DASEM og vil gerne fortsætte. Der bliver en ledig post i bestyrelsen i LVS og Mads vil gerne stille op. Der tages kontakt til bestyrelsen for at promovere Mads’ kandidatur. |
| 15 min | **Arbejdsmiljøarbejdet v. Dea** | **Status:** Der er to workshops på vej. 29. oktober for YL i Odense. Der er foreløbig kun 12 tilmeldte. Der skal reklameres mere for at det giver større gennemslagskraft. Helga Schultz deltager, så det åbner en dør til kommende overenskomster. Dea skal interviewes til ugeskriftet og Dagens Medicin. Forslag om at sende mail til DASEM’s medlemmer og til YDAM’s medlemmer. Bannerreklamer i både ugeskriftet og dagens medicin. Programmet på YDAM’s hjemmeside er mangelfuldt og der er ikke noget på DASEM. Lasse skriver til Mathias og får maillisten til medlemmerne, så der kan sendes reklame ud til alle medlemmer. Dea sørger for en tekst til mailen. Der er møde, men ikke alle er inviteret. Dea sørger for, at alle kommer på listen og sender listen til Lasse, der sørger for, den kommer på hjemmesiden. Der er flere forslag til forbedringer.  |
| 15 min | **Mødets gæster fra eksterne udvalg**1. **Status RKKP v. Mikkel Brabrand**
 | Der er en ny årsrapport på trapperne. Den sidste efter den gamle skabelon. Det nye udtræk kommer i efteråret. Det nye er, at der vil være subgrupper, så det kan ses, om der leveres kvalitet til alle grupper. Gruppen opfordrer til, at man benytter sin høringsret, så der kan rettes til hurtigst muligt. Tid til set af læge og sepsisindikator er også nye målepunkter. Akut abdomen er tilføjet i stedet for perforeret ulcus. Der måles kun på patienter, der opereres inden for et døgn. Det er uklart, hvordan styregruppen er sat sammen. Styregruppen kigger på vejledningen på næste møde.  |
| 10 min | 1. **DANARREST v. Christian S.**
 | Det er diskuteret, om patienter med risiko for hjertestop skal være i akutafdeling. Går det bedre, når patienterne er overvåget? Det vides ikke. Er der tilstrækkelig viden til at analysere hjerterytme? Databasen kan hjælpe til at afgøre hvilke patienter, der har behov for overvågning. Det kunne være interessant at undersøge, hvilke patienter, der er i risiko for at udvikle hjertestop. |
| 5 min | **Drøftelse og mandat til forfatteraftale vedr. bogen "Dansk akutmedicinsk historie” v, Henrik** | Forfatterens oplæg:***Forslag*** *til aftaler:*      *Bogen laves som et samarbejde mellem Dansk Selskab for Akutmedicin (DASEM) og Lars Oberländer (tjek Google for at se historik og kvalifikationer).*       *Det afklares, hvorvidt DASEM selv ønsker at udgive bogen – eksempelvis gennem* [*www.BoD.dk*](http://www.BoD.dk) *– eller om selskabet ønsker at søge udgivelse gennem et forlag. Uanset udgivelsesform afholder DASEM samtlige udgifter ifm. udgivelsen.*      *DASEM hjælper med udvælgelse og kontakt til interviewpersoner, de bistår med sparring under processen samt strukturen i bogen, herunder er de med til at fastlægge rækkefølge, format og forside.*      *Lars Oberländer laver interviewaftaler, gennemfører interviews, udskriver og redigerer disse, før de fremsendes til interviewpersonerne, som gives mulighed for at kommentere samt korrigere.*      *DASEM gennemlæser færdigt manuskript for at kommentere samt korrigere.*      *Lars Oberländer laver opsætning, korrektur og klargøring til tryk.*      *Der udbetales ingen former for honorar eller aflønning til interviewpersonerne.*      *De ophavsretslige rettigheder fordeles ligeligt mellem DASEM og redaktøren, som begge frit kan anvende dem efter bogudgivelsen. Interviewpersonerne skal give deres egen tilladelse, såfremt deres specifikke bidrag nævnes eksplicit.*      *Lars Oberländer arbejder ligesom DASEM ulønnet. Såfremt der måtte være transportudgifter ifm. interviews aftales dette med formanden for DASEM inden transporten.*       *Lars Oberländer har som redaktør retten til at beslutte det endelige indhold samt udformning, såfremt der måtte opstå uenighed.*       *Eventuelt overskud tilfalder Ukraine?*Der er forslag om, at DASEM har mulighed for at trække sig ved uenighed, så DASEM også har en mulighed for at trække sig. Der kommer en opdatering på næste møde. Der er flere der er bekymrede over redaktørens rettighed til at beslutte det endelige indhold ved uenighed. |
| 5 min | **Nyhedsbrev v. Lasse** | **Indhold, hyppighed?**Kort; reklamer for kongresser, møder etc. 4 gange om året med mulighed for ekstraordinære. Lasse laver et udkast til en skabelon og et årshjul.  |
| 30 min | **Dimensioneringsplan for speciallægeuddannelsen v. Lasse** | Er sendt i høring hos selskaber, specialeråd etc. Fokus på, at det er nødvendigt med flere introstillinger, da mange bruger det som indgang til almen medicin, anæstesi etc. Der er ikke mange, der går videre i hoveduddannelse. Der er 9 besatte forløb ud af 35 i hele landet. Det er ikke realistisk at få flere HU stillinger, når der er så mange ubesatte stillinger, men det er nødvendigt at holde fast i, at der er behov for flere stillinger, hvis akutafdelingerne skal bemandes med speciallæger i akutmedicin. Det skal være sådan, at alle, der er interesseret kan få en HU stilling og at stillingerne kan slås op uden for de fastlagte perioder. Høringssvaret skal indeholde selskabets strategi for at udvikle specialet. Dimensionering skal passe til behovet og ikke antallet af ansøgere. Høringssvaret udarbejdes af Henrik, Lasse og Christian. |
| 60 min | **Position statementYderligere input fra bestyrelsen til arbejdsgruppens møde 23/9 - Herunder hvilke definitioner skal afklares? Fx:*** Hvad er akutmedicin?
* Hvad er en akutmediciner?
* Hvad laver en akutmediciner?
* Hvad forstår vi ved akutte patienter (og hvad er ikke akutte ptt.)?
* Hvilke patienter skal ses i en akutafdeling (og hvem skal ikke)?
 | Arbejdsgruppen mødes fredag d. 23. september til en workshop. Anh-Nhi har lavet et udkast, der arbejdes videre med på fredag. Gruppens arbejde sendes til høring i bestyrelsen og det forventes det endelige papir er klar i november. Det anbefales at gruppen lægger sig op ad internationale definitioner samt holder sig inden for den beskrivelse, der allerede ligger på Danske Regioners hjemmeside. Kommunikationsstrategi drøftes på næste bestyrelsesmøde.  |
| 5 min | **6. Evt.** | **FADL’s casebog:** Der er brug for speciallæger som revisorer. Man får bogen for indsatsen. Halfdan og Mads hjælper gerne. Man må gerne forhøre sig om andre vil hjælpe til. **Ortopædkirurgiske kompetencer i Randers**Der er bekymring for at kompetencerne ikke opnås og godkendes alligevel. Det er svært at opnå kompetencen til at supervisere og lede en skadestue. Opholdet er for kort. 2 måneder er ikke nok. Løsningen kunne være, at nogle af kompetencerne i skadestuedelen kan flyttes til Århus. Det diskuteres, om der skal laves en lokal løsning eller en overordnet løsning, der gælder for alle. Der er enighed om løsningen med, at nogle kompetencer opnås i Århus. Uddannelsesudvalget drøfter problematikken.**KU underviser ikke i akutmedicin** Der er skrevet et brev til KU. **Vælg klogt** Emnet drøftes på næste møde.**Fysisk og virtuelle møder:** Næste møde d. 26. oktober er fysisk. Det er vigtigt at melde til og fra i god tid.  |